
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 468 


15 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός του χρόνου παύσης λειτουργίας του 
Τοπικού Γραφείου Δελβινακίου και έναρξη λει¬ 
τουργίας της Δ.Ο.Υ. Δελβινακίου. 1 

Καθορισμός του χρόνου έναρξης λειτουργίας του Τε¬ 
λωνείου Τ υμπακίου. 2 

Λειτουργία του καθεστώτος της Τελωνειακής Αποτα¬ 
μίευσης . 3 

Καθορισμός αριθμού προσώπων που θα απασχολη¬ 
θούν στη Γενική Γραμματεία Δημόσιας Διοίκησης, 
με σύμβαση μίσθωσης έργου. 4 


ΑΠΟΦΑΣΕΙ Σ 

Αριθ. 1033922/639/Α0006 (1) 

Ανακαθορισμός του χρόνου παύσης λειτουργίας του Το¬ 
πικού Γ ραφείου Δελβινακίου και έναρξη λειτουργίας 
της Δ.Ο.Υ. Δελβινακίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α’ 2), 
όπως τροποποιήθηκε μετηνπαρ. 3του άρθρου 19του Ν. 
2443/1996 «Τροποποίηση και συμπλήρωση του Τελωνεια- 
κού Κώδικα και άλλες διατάξεις» (Α’ 265). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137), όπως προστέθηκε με το 
άρθρο 27του Ν. 2081/1992 «Ρύθμιση του θεσμούτων Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α’ 38). 

γ) Του Π.Δ/τος 81/2002 (Α’ 57) περί συγχώνευσης των 
Υπουργείων Εθνικής Οικονομίας και Οικονομικών σε ένα 


Υπουργείο με τον τίτλο «Υπουργείο Οικονομίας και Οικο¬ 
νομικών». 

2. Την 1067369/886/Α0006/26.7.2000 (Β’ 975) απόφαση 
μας, περί αναστολής λειτουργίας των Τοπικών Γ ραφείων 
Δ.Ο.Υ. 

3. Τοάρθρο 1 παρ. 3τουΠ.Δ. 42/2001 «Αναδιοργάνωση Δη¬ 
μόσιων Οικονομικών Υπηρεσιών» (Α’ 32), με το οποίο το Τοπι¬ 
κό Γ ραφείο Δελβινακίου αναβαθμίζεται σε Δ.Ο.Υ. Β’ Τάξης. 

4. Την 1075142/978/Α0006/2.8.2001 (Β’ 1042) απόφαση 
του Υπουργού Οικονομικών «Παύση λειτουργίας του Το¬ 
πικού Γ ραφείου Δελβινακίου και έναρξη λειτουργίας της 
Δ.Ο.Υ. Δελβινακίου». 

5. Τις 1080359/1051/Α0006/29.9.2001 (Β' 1144), 
1091088/1197/Α0006/1.10.2001 (Β' 1295) και 1113431/ 
1553/Α0006/10.10.2001 (ΒΊ676) αποφάσεις μας «Ανακα¬ 
θορισμός του χρόνου παύσης λειτουργίας του Τοπικού 
Γραφείου Δελβινακίου και έναρξης λειτουργίας της 
Δ.Ο.Υ. Δελβινακίου». 

6. Το γεγονός ότι, από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Ανακαθορίζουμε το χρόνο παύσης λειτουργίας του Τοπι¬ 
κού Γ ραφείου Δελβινακίου από 31 Μαρτίου 2002 σε 31 Αυ- 
γούστου 2002 καιτο χρόνο έναρξηςλειτουργίαςτηςΔ.Ο.Υ. 
Δελβινακίου από 1 Απριλίου 2002 σε 1 Σεπτεμβρίου .2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Τ. 1848/2346 (2) 

Καθορισμός του χρόνου έναρξης λειτουργίας του Τελω¬ 
νείου Τυμπακίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) του άρθρου 32του Ν. 1828/1989 «Αναμόρφωση της φο¬ 
ρολογίας εισοδήματος και άλλες διατάξεις» (ΦΕΚΑ2) όπως 
αντικαταστάθηκε και συμπληρώθηκε με την παρ. 3 του άρ¬ 
θρου 19του Ν. 2443/1996 «Τροποποίηση και συμπλήρωση 
του τελωνειακού κώδικα και άλλες διατάξεις (ΦΕΚ Α 265). 

β) του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α 137) που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις (Α 154) και αντικαταστάθηκε από 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις (Α’ 38). 

γ) του Π.Δ. 250/2001 «Σύσταση Τελωνειακής Αρχής στο 
Τυμπάκιτης περιοχής του Νομού Ηρακλείου και αντικα¬ 
τάσταση του άρθρου 157το Π.Δ. 551/88 (Α259) (ΦΕΚ183 
Α). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Την 1100383/1330/Α0006/3.10.2001 απόφαση του 
Πρωθυπουργού και Υπουργού Οικονομικών «περί καθο¬ 
ρισμού αρμοδιοτήτων των Υφυπουργών Οικονομικών» 
(ΦΕΚ1485/Β/31.10.2001). 

Ορίζουμε την 1.05.2002 ως χρόνο έναρξης λειτουργίας 
του Τελωνείου Τυμττακίου, Β’ Τάξης, της Νομαρχίας 
Ηρακλείου, που επανασυστάθηκε με το άρθρο μόνο του 
Π.Δ. 250/2001 (Π.Δ. 183/Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2002 

Ο ΥΦΥΠΟΥΡΓΟΣ 

ΑΠΟΣΤ.ΦΩΤΙΑΔΗΣ 
-♦- 

Αριθ. τ. 1460/10/Γ0019 (3) 

Λειτουργία του καθεστώτος της Τελωνειακής 
Αποταμίευσης. 


Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη: 

α) τις διατάξεις του Κανονισμού (Ε.Ο.Κ.) 2913/92 του 
Συμβουλίου της 12ης Οκτωβρίου 1992 «Περί θεσπίσεως 
του Κοινοτικού Τελωνειακού Κώδικα» και ειδικότερα τις 
διατάξεις των άρθρων 98 -113 (Ι_ 302) 
β) τις διατάξεις του Κανονισμού Εφαρμογής (Ε.Ο.Κ.) 
2454/93 και ειδικότερα των άρθρων 496 - 523 και 524 - 535 
(1253) 

γ) τις διατάξεις των άρθρων 33, παρ. 3, 41,142 και επό¬ 
μενα του Ν. 2960/01 (ΦΕΚ 265/Α/22.11.2001) «Εθνικός 
Τελωνειακός Κώδικας» 

δ) τις διατάξειςτου Ν. 2842/2000 (ΦΕΚ207/Α/2000) «Λή¬ 
ψη συμπληρωματικών μέτρων για την εφαρμογή των Καν 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ» 
ε) το Π.Δ. 203/2000 (ΦΕΚ 183/Α/21.8.2000) «Κατάργηση 
Δ/νσης Ελέγχου Τελωνειακών Αρχών και Σύσταση Ελε¬ 
γκτικών Υπηρεσιών Τελωνείων (ΕΛΥΤ)» 
στ) την 1100383/1330/Α0006/31.10.2001 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

2. Το γεγονός ότι, η προσαρμογή στις σύγχρονες μεθό¬ 
δους τελωνειακού ελέγχου και λειτουργίας του καθεστώ¬ 
τος της Τελωνειακής Αποταμίευσης, όπως αυτές προκύ¬ 


πτουν απο τους ανωτέρω Κανονισμούς, συναρτάται με τη 
ρύθμιση λεπτομερειακών θεμάτων, που έχουν σχέση με 
την διαχείριση, από μέρους της Τελωνειακής Υπηρεσίας, 
του συγκεκριμένου καθεστώτος και ότι δεν προκαλείται 
καμία δαπάνη σε βάρος του Δημοσίου, αποφασίζουμε: 

ΚΕΦΑΛΑΙΟ Α' 

ΛΕΙΤΟΥΡΓΙΑ ΑΠΟΘΗΚΗΣ ΤΕΛΩΝΕΙΑΚΗΣ 
ΑΠΟΤΑΜΙΕΥΣΗΣ 

ΑΡΘΡΟ 1 

Αρμόδια Τελωνειακή Αρχή 

1. Η Άδεια Διαχείρισης Αποθήκης Τελωνειακής Αποτα¬ 
μίευσης, των τύπων Α', Β', Γ, Δ' και Ε', όπως αυτοί καθορί¬ 
ζονται στο άρθρο 525του Καν. (ΕΟΚ) 2454/93, όπως ισχύ¬ 
ει, που στο εξής θα αποκαλείται« Άδεια», χορηγείται από 
τον Προϊστάμενο της Τελωνειακής Περιφέρειας στην κα¬ 
τά τόπο αρμοδιότητα της οποίας βρίσκεται η αποθήκη 
αποταμίευσης, ή όταν πρόκειται για αποθήκη τύπου Ε, η 
έδρα της επιχείρησης. 

2. Ως Τελωνείο Ελέγχου, ορίζεταιτο προτεινόμενο στην 
αίτηση Τελωνείο, εφόσοντο τελευταίο είναι καθ’ ύλην και 
κατά τόπο αρμόδιο. Εάντο προτεινόμενο Τελωνείο δεν εί¬ 
ναι κατά τόπο αρμόδιο, τότε αυτό καθορίζεται ως Τελω¬ 
νείο Ελέγχου, υπότονόρο, ότι στο νομό όπου βρίσκεταιη 
αποθήκη αποταμίευσης, δεν υπάρχει καθ’ ύλην αρμόδιο 
Τελωνείο ή, εάν υπάρχει, το τελευταίο συμφωνεί στον ορι¬ 
σμό ενός άλλου Τελωνείου Ελέγχου, το δε προτεινόμενο 
Τελωνείο δεν διατυπώνει αντιρρήσεις. 

Στις περιπτώσεις που τα ως άνω τελωνεία δεν συμφω¬ 
νούν στον ορισμό του Τελωνείου Ελέγχου, το τελευταίο 
θα ορίζεται με διαταγή της αρμόδιας Δ/νσης της Γ εν. 
Δ/νσης Τελωνείων και Ε.Φ.Κ. 

3. Με την επιφύλαξη των διατάξεων που ρυθμίζουν την 
οργάνωση των Οικονομικών Υπηρεσιών των Νομαρχιών, 
με βάση τις οποίες έχουν καθορισθεί εξειδικευμένα Τε¬ 
λωνεία για την παρακολούθηση ορισμένων εμπορευμά¬ 
των (π.χ. καύσιμα) ή ορισμένωντελωνειακών προορισμών 
(π.χ. εφοδιασμοί), όταν συντρέχει περίπτωση ύπαρξης 
περισσοτέρων κατά τόπο ή καθ’ ύλην αρμοδίων Τελωνεί¬ 
ων, τότε ως Τελωνείο Ελέγχου ορίζεται το Τελωνείο που 
προτείνεται στην αίτηση. 

ΑΡΘΡΟ 2 

Προϋποθέσεις χορήγησης άδειας 

1. Για τη χορήγηση Άδειας υποβάλλεται στην καθοριζό¬ 
μενη, με το άρθρο 1 παρ. 1 της παρούσας, Τελωνειακή 
Αρχή, αίτηση σύμφωνα μετο υπόδειγματου Παραρτήμα¬ 
τος 67του Καν. (Ε.Ο.Κ.) 2454/93, όπως ισχύει. 

2. Όταν ζητείται η χορήγηση «Άδειας» τύπου Α', Β', Γ', Δ', 
οι αποθηκευτικές εγκαταστάσεις πρέπει να προσδιορίζο¬ 
νται με ακρίβεια, να ανήκουν στο διαχειριστή με οποιοδή- 
ποτε εμπράγματο ή ενοχικό δικαίωμα και να λειτουργούν 
σύμφωνα με τις διατάξεις που ρυθμίζουν θέματα προ¬ 
στασίας περιβάλλοντος, ασφάλειας, υγείας κ.λπ. 

3. Στην αίτηση πρέπει να επισυνάπτονται όλα τα έγγρα¬ 
φα που αποδεικνύουν τις παραπάνω προϋποθέσεις χο¬ 
ρήγησης της Άδειας και ιδίως: 

- Καταστατικό και άδεια λειτουργίας της επιχείρησης. 

- Βεβαίωση έναρξης επιτηδεύματος από την αρμόδια 
Δ.Ο.Υ. 

- Απόσπασμα ποινικού μητρώου του αιτούντος, ή εφό¬ 
σον πρόκειται για εταιρεία, του νομίμου εκπροσώπου αυ¬ 
τής. 

- Τοπογραφικό διάγραμμα του προς έγκριση χώρου, 
στο οποίο σημειώνονται οι είσοδοι και έξοδοι αυτού, κα¬ 
θώς και το είδος της περίφραξης. 

- Έγκριση της Πυροσβεστικής Υπηρεσίας για την επάρ¬ 
κεια και καταλληλότητα των πυροσβεστικών μέσων. 

- Το λογιστικό σχέδιο παρακολούθησης των αποταμιευ- 
ομένων - αποτιθεμένων εμπορευμάτων. 

- Κάτοψη ή και τομή, αν πρόκειται για αποθήκη αποτα¬ 
μίευσης σε στεγασμένο χώρο, καθώς και αντίγραφο της 
σχετικής άδειας ανέγερσης του κτιρίου. 

- Τίτλοι κυριότητας ή συμφωνητικού μίσθωσης ή παρα¬ 
χώρησης της νομής ή κατοχής κ.λ.π. 

4. Όταν ζητείται η χορήγηση άδειας για χρήση του κα¬ 
θεστώτος της Τελωνειακής Αποταμίευσης σε αποθήκη 
τύπου Ε, δεν αποτελούν αντικείμενο έγκρισης οι αποθη¬ 
κευτικές εγκαταστάσεις, αλλά το καθεστώς. 

Στην αίτηση για χορήγηση της εν λόγω αδείας επισυνά¬ 
πτονται τα παρακάτω έγγραφα: 

- Καταστατικό και άδεια λειτουργίας της επιχείρησης. 

- Βεβαίωση έναρξης επιτηδεύματος από την αρμόδια 
Δ.Ο.Υ. 

- Απόσπασμα ποινικού μητρώου του αιτούντος ή εφό¬ 
σον πρόκειται για εταιρεία, του νομίμου εκπροσώπου αυ- 
τής. 

- Λογιστικό σχέδιο παρακολούθησης των εμπορευμά¬ 
των που θα αποταμιεύονται. 

- Λογιστική αποθήκης κατά αποθηκευτική εγκατάστα¬ 
ση. 

- Στοιχεία σχετικά με τις εγκαταστάσεις αποθήκευσης, 
που αναφέρονται στον τόπο, την έκτασή τους, κλπ. 

5. Όταν ζητείται έγκριση Ελεύθερης Ζώνης ελέγχου τύ¬ 
που II, που λειτουργεί με τις διατάξειςτης αποταμίευσης, 
προσκομίζονταιταδικαιολογητικά που αναφέρονται στην 
παρ. 4 του παρόντος. 

6. Οι αποθήκες τύπου Α', Γ, Δ', και Ε' είναι δυνατόν να 
εγκριθούν ως αποθήκες ανεφοδιασμού, κατά την έννοια 
του άρθρου 40 του Καν. (ΕΚ) 800/99. 

7. Οι εγκεκριμένες αποθήκες προσωρινής εναπόθεσης 
μπορεί να εγκριθούν ως αποθήκες αποταμίευσης τύπου 
Α', Β', Γ ή Δ', ή εφόσον τη διαχείριση αυτών έχει η τελω- 
νειακή αρχή, ως αποθήκες τύπου ΣΤ' (άρθρο 526 παρ. 1 
του Καν. (ΕΟΚ) 2454/93). 

8. Ο ίδιος χώρος δεν είναι δυνατόν να εγκριθεί συγχρό¬ 
νως για περισσότερες της μιας αποθήκες τελωνειακής 
αποταμίευσης. 

9. Άδεια χορηγείται μόνον όταν οι προβλεπόμενες συ¬ 
νήθεις εργασίες ή οι εργασίες τελειοποίησης προς επα- 
νεξαγωγή ή μεταποίησης υπό τελωνειακό έλεγχο, δεν 
υπερτερούν της δραστηριότητας αποθήκευσης των 
εμπορευμάτων. 

10. Στις Αποθήκες Τελωνειακής Αποταμίευσης ή στις 
αποθηκευτικές εγκαταστάσεις, δεν επιτρέπεται η πραγ¬ 
ματοποίηση λιανικών πωλήσεων. Εξαιρούνται οι λιανικές 
πωλήσεις εμπορευμάτων με απαλλαγή από εισαγωγι¬ 
κούς δασμούς: 

- σε ταξιδιώτες των οποίων ο προορισμός είναι τρίτες 
χώρες 

- στο πλαίσιο διπλωματικών ή προξενικών ρυθμίσεων 

- σε υπαλλήλους διεθνών οργανισμών ή μέλη των δυνά¬ 
μεων του ΝΑΤΟ. 


ΑΡΘΡΟ 3 
Παροχή εγγύησης 

1. Με επιφύλαξη των διατάξεων της κατωτέρω παρ. 4, 
το πρόσωπο που ζητά Άδεια τύπου Α', Γ, Δ' ή Ε' καταθέτει 
στο οριζόμενο Τελωνείο Ελέγχου εγγύηση, σύμφωνα με 
τα οριζόμενα στις διατάξεις των άρθρων 189-200του Καν 
(ΕΟΚ) 2913/92 και 857 - 858 του Καν. (ΕΟΚ) 2454/93. 

Όταν πρόκειται για Άδεια τύπου Β', δεν κατατίθεται εγ¬ 
γύηση. Στην περίπτωση αυτή η εγγύηση κατατίθεται από 
τον εκάστοτε αποταμιευτή, κατά την κατάθεση της Δια¬ 
σάφησης Αποταμίευσης. 

2. Η εγγύηση πρέπει να καλύπτει: 

α. Όταν πρόκειται για αποθήκη τύπου Β', το 100% των 
αναλογούντων δασμών και φόρων. 

β. Όταν πρόκειται για αποθήκη τύπου Α', Γ', Δ' ή Ε', το 
20% των αναλογούντων δασμών και φόρων, εκ του οποί¬ 
ου το ήμισυ τουλάχιστον να καλύπτεται από εγγύηση τρα- 
πέζης ή ασφαλιστικής εταιρείας. 

3. Ο υπολογισμός των δασμών και φόρων για τον προσ¬ 
διορισμό του ποσού της εγγύησης γίνεται με βάση τα δα- 
σμοφορολογικά στοιχεία που ισχύουν την ημερομηνία 
αποδοχής της Διασάφησης Αποταμίευσης, όταν πρόκει¬ 
ται για αποθήκη τύπου Β', ή υποβολής της αίτησης για 
Άδεια για τους τύπους αποθήκης Α', Γ, Δ' και Ε', εφόσον 
είναι δυνατό να καθορισθεί το είδος και η ποσότητα των 
εμπορευμάτων που πρόκειται να αποταμιευθούν. 

Όταν δεν είναι δυνατός ο καθορισμός του είδους ή και 
της ποσότητας των εμπορευμάτων, το ποσό της εγγύη¬ 
σης καθορίζεται από τον ενδιαφερόμενο. 

4. Η παρακολούθηση της κάλυψης του ποσοστού που 
καθορίζεται στην παρ. 2, εδαφ. (β) από την κατατεθείσα 
εγγύηση, για τα ευρισκόμενα στην αποθήκη υπόλοιπα 
εμπορεύματα, διενεργείται με βάση την κατάσταση απο¬ 
θεμάτων, που υποβάλλεται σύμφωνα με το άρθρο 24. 
Όταν διαπιστώνεται ότι το ποσό της κατατεθείσας εγγύη¬ 
σης δεν καλύπτει το ως άνω ποσοστό, το Τελωνείο Ελέγ¬ 
χου καλεί το διαχειριστή να καταθέσει συμπληρωματική 
εγγύηση ή να μειώσειτα ευρισκόμενα στην αποθήκη απο¬ 
θέματα. 

ΑΡΘΡΟ 4 

Εξαίρεση από την υποχρέωση παροχής εγγύησης 

Απαλλάσσονται από την κατάθεση εγγύησης που προ- 
βλέπεται στο ανωτέρω άρθρο 3: 

α. το Δημόσιο, 

β. τα Νομικά Πρόσωπα Δημοσίου Δικαίου, 

γ. οι Δημόσιες Επιχειρήσεις Κοινής Ωφελείας, 

δ. οι αποθηκευτικές επιχειρήσεις που λειτουργούν με 
βάση το Ν.Δ. 3077/54, 

ε. οι αποθηκευτικοί χώροι που λειτουργούν με τους κα¬ 
νόνες του καθεστώτος της Τελωνειακής Αποταμίευσης 
και ευρίσκονται εντός του χώρου της Ελεύθερης Ζώνης 
Ελέγχου τύπου II. 

ΑΡΘΡΟ 5 

Προσδιορισμός διοικητικού κόστους 

1. Οι δαπάνες λειτουργίας της Αποθήκης Τελωνειακής 
Αποταμίευσης, που αντιπροσωπεύουν το διοικητικό κό¬ 
στος της τελωνειακής επιτήρησης, που προκαλείται από 
τη χορήγηση της « Άδειας» καθορίζονται στο ποσό των 
πεντακοσίων (500,00) ΕΥΡΩ, ετησίως, για στεγασμένες 
αποθήκες εμβαδού μέχρι χιλίων τετραγωνικών μέτρων 
(1.000 τ.μ.) ή για υπαίθριες αποθήκες εμβαδού μέχρι δέ- 

κα χιλιάδων τετραγωνικών μέτρων (10.000 τ.μ.). Σε περί¬ 
πτωση που οι αποθηκευτικοί χώροι υπερβαίνουν τα πα¬ 
ραπάνω όρια, το διοικητικό κόστος θα αυξάνεται με ανά¬ 
λογο επιμερισμό του ανωτέρω ποσού. Όταν πρόκειται για 
Άδεια τύπου Ε', το ποσό αυτό πολλαπλασιάζεται με τον 
αριθμό των αποθηκευτικών εγκαταστάσεων, που αναφέ- 
ρονται στην αίτηση. 

2. Όταν, ταυτόχρονα με την Άδεια ζητείται και γενική 
Άδεια προσωρινής εξόδου, σύμφωνα με το άρθρο 15 
παρ. 3 και 5 της παρούσας απόφασης, καταβάλλεται επί 
πλέον του ποσού που καθορίζεται στην ανωτέρω παρ. 1, 
το ποσό των διακοσίων πενήντα (250,00) ΕΥΡΩ, ετησίως. 

Εάν στην αίτηση αναφέρονται περισσότεροι του ενός 
χώροι προσωρινής εξόδου, για τον υπολογισμό του διοι¬ 
κητικού κόστους, θεωρείται ότι υποβάλλονται ισάριθμες 
αιτήσεις. 

Εάν στην αίτηση αναφέρονται περισσότερα αντιπρο¬ 
σωπευτικά δείγματα ή περισσότεροι τύποι, σύμφωνα με 
τα καθοριζόμενα στην παρ. 4, του άρθρου 15 της παρού¬ 
σας , το ποσό του διοικητικού κόστους πολλαπλασιάζεται 
με τις επιπλέον ποσότητες. 

3. Όταν ταυτόχρονα με την Άδεια, ζητείται και γενική 
Άδεια εκτέλεσης συνήθων εργασιών, σύμφωνα με το άρ¬ 
θρο 16 παρ. 3 και 5, καταβάλλεται επί πλέον του ποσού 
που καθορίζεται στην παρ. 1, το ποσό των διακοσίων πε¬ 
νήντα (250,00) ΕΥΡΩ, ετησίως. 

4. Σε περίπτωση που χορηγηθεί άδεια κατά τη διάρκεια 
του έτους, τα ως άνω ποσά επιμερίζονται σε δωδεκατη¬ 
μόρια και καταβάλλονται τα ποσά που αναλογούν στους 
μήνες που υπολείπονται μέχρι τη λήξη του έτους, συμπε¬ 
ριλαμβανομένου και του ποσού που αντιστοιχεί στο μήνα 
υποβολής της αίτησης. 

5. Όταν η Αποθήκη Τελωνειακής Αποταμίευσης λει¬ 
τουργεί με την απλουστευμένη διαδικασία των άρθρων 
273 και 274 του Καν. (ΕΟΚ) 2454/93 (λογιστική καταχώ- 
ρηση), οι δαπάνες λειτουργίας καθορίζονται στην από¬ 
φαση του Γενικού Διευθυντή Τελωνείων, που εκδίδεται 
σύμφωνα με το άρθρο 11 της παρούσας. 

6. Στις Αποθήκες Τελωνειακής Αποταμίευσης τύπου Β, 
πέραν του αναφερόμενου στην παρ. 1 διοικητικού κό¬ 
στους, καταβάλλεται το ποσό των είκοσι (20,00) ΕΥΡΩ, 
κατά την κατάθεση κάθε διασάφησης αποταμίευσης, 
προς κάλυψη των δαπανών της λογιστικής παρακολού¬ 
θησης. 

7. Όταν κατατίθεται αίτηση, για χορήγηση κατά περί¬ 
πτωση, Άδειας Προσωρινής Εξόδου ή Εκτέλεσης Συνή¬ 
θων Εργασιών, σύμφωνα με τα άρθρα 15 και 16 της πα¬ 
ρούσας, το ποσό που καταβάλλεται λόγω του διοικητικού 
κόστους, καθορίζεται σε σαράντα (40,00) ΕΥΡΩ, για κάθε 
αίτηση. 

8. Στην Ελεύθερη Ζώνη Ελέγχου τύπου II, που λειτουρ¬ 
γεί με τις διατάξεις της Τελωνειακής Αποταμίευσης, δεν 
καταβάλλεται διοικητικό κόστος. 

9. Τα ανωτέρω αναφερόμενα ποσά διοικητικού κόστους 
ισχύουν από την ημερομηνία δημοσίευσης της παρούσας 
απόφασης. 

ΑΡΘΡΟ 6 
Έκδοση Άδειας 

1. Όταν πληρούνται οι όροι, που τίθενται σύμφωνα με 
τις διατάξεις των Καν (ΕΟΚ) 2913/92 και 2454/93, σε συν¬ 
δυασμό με τις διατάξεις της παρούσας, η κατά το ανωτέ¬ 
ρω άρθρο 1 αρμόδια Τελωνειακή Αρχή χορηγεί την Άδεια 


σε έντυπο, σύμφωνα με το υπόδειγμα του Παραρτήματος 
67 του Καν. (ΕΟΚ) 2454/93. 

2. Η Άδεια καταχωρείται είτε μηχανογραφικά, είτε χει¬ 
ρόγραφα σε ειδικό Βιβλίο Αδειών Αποθηκών Τελωνειακής 
Αποταμίευσης, όπου αναφέρονται, ο αύξων αριθμός, ο 
τύπος και η έκταση της αποθήκης, ο διαχειριστής, η ακρι¬ 
βής διεύθυνση της αποθήκης και της έδρας της επιχείρη¬ 
σης. 

Η αρίθμηση του βιβλίου συνεχίζεται χωρίς να διακόπτε¬ 
ται στο τέλος κάθε έτους. 

3. Ο αναγνωριστικός αριθμός που αναφέρεται στο Πα¬ 
ράρτημα 67, του Καν. (ΕΟΚ) 2454/93, αποτελείται από τα 
εξής στοιχεία: 

- Το γράμμα του αντίστοιχου τύπου Αποθήκης Αποταμί¬ 
ευσης. 

- Τον κωδικό αριθμό της, κατά το άρθρο 1 της παρού¬ 
σας, Αρμόδιας Αρχής. 

- Τον αύξοντα αριθμό καταχώρησης στο ανωτέρω Ειδι¬ 
κό Βιβλίο. 

4. Η Άδεια κοινοποιείται: 

- στον δικαιούχο αυτής 

- στα Τελωνεία Υπαγωγής 

- στο Τελωνείο Ελέγχου 

- στην αρμόδια Επιθεώρηση των Τελωνείων Υπαγωγής 
και Ελέγχου 

- στις εμπλεκόμενες Τελωνειακός Διοικήσεις των Κ-Μ, 
όταν πρόκειται για Ενιαία Άδεια. 

5. Όταν δεν πληρούνται οι όροι των διατάξεων των Καν. 
(ΕΟΚ) 2913/92 και 2454/93, καθώς και των διατάξεων της 
παρούσας, το αίτημα για χορήγηση Άδειας απορρίπτεται. 

6. Ο αϊτών ενημερώνεται, σχετικά με την απόφαση έκ¬ 
δοσης Άδειας, ή τους λόγους για τους οποίους η αίτησή 
του απορρίφθηκε, εντός 60 ημερών από την ημερομηνία 
υποβολής της αίτησης, ή από την ημερομηνία κατά την 
οποία οι Τελωνειακός Αρχές, παρέλαβαν ενδεχομένως 
ελλείποντα ή συμπληρωματικά στοιχεία, τα οποία ζήτη¬ 
σαν. 

7. Η προθεσμία της πιο πάνω παραγράφου δεν ισχύει 
αναφορικά με την Ενιαία Άδεια, εκτός εάν αυτή εκδίδεται, 
σύμφωνα με το άρθρο 501 του Καν.( ΕΟΚ) 2454/93. 

ΑΡΘΡΟ 7 
Ενιαία Άδεια 

1. Για την χορήγηση Ενιαίας Άδειας κατ' εφαρμογή του 
άρθρου 500 του Καν. (ΕΟΚ) 2454/93, αρμόδια είναι η τε- 
λωνειακή αρχή του Κράτους - Μέλους, στην κατά τόπο 
αρμοδιότητα του οποίου τηρούνται οι κύριες λογιστικές 
καταχωρήσεις του αιτούντος και λαμβάνει χώρα, ενμέρει 
τουλάχιστον, η αποθήκευση. 

2. Για τη χορήγηση της Ενιαίας Άδειας απαιτείται η εκ 
των προτέρων σύμφωνη γνώμη όλων των εμπλεκομένων 
Τελωνειακών Διοικήσεων, στις οποίες αποστέλλεταιπρος 
έγκριση σχέδιο της Άδειας που πρόκειται να εκδοθεί. 

Η Τελωνειακή Αρχή στην οποία αποστέλλεται από άλλο 
Κ-Μ σχέδιο Ενιαίας Άδειας, προς έγκριση, γνωστοποιεί 
στην αποστέλλουσα αρχή την ημερομηνία λήψης, εντός 
δέκα πέντε (15) ημερών. 

Σε περίπτωση που οι εμπλεκόμενες τελωνειακός αρχές 
δεν απαντήσουν, όπως οφείλουν, εντός μηνός από την 
ημερομηνία που έλαβαν την αίτηση και το σχέδιο της 
Άδειας, η τελωνειακή αρχή στην οποία υποβλήθηκε η αί¬ 
τηση για την έκδοση προχωρεί στη χορήγηση Ενιαίας 
Άδειας, εντός 30 ημερών. 

Όταν διατυπωθούν αντιρρήσεις, από ένα ή περισσότε¬ 
ρα Κράτη - Μέλη και πάντοτε εντός της προθεσμίας του 
πιο πάνω εδαφίου, η αίτηση απορρίπτεται κατά το μέρος 
που αφορά τις αντιρρήσεις που έχουν διατυπωθεί. 

3. Η Ενιαία Άδεια είναι δυνατό να χορηγείται μόνο για 
ιδιωτικές αποθήκες Τελωνειακής Αποταμίευσης. 

4. Όταν Ενιαία Άδεια ανανεώνεται, λόγω τροποποιήσε¬ 
ων δευτερεύουσας σημασίας, ακυρώνεται ή ανακαλείται, 
γνωστοποιείται στις εμπλεκόμενες Τελωνειακός Διοική¬ 
σεις χωρίς προηγουμένως να έχει ζητηθεί η σύμφωνη 
γνώμη αυτών. 

5. Κατά τα λοιπά (συμπλήρωση των εντύπων Αίτησης 
και Άδειας, κατάθεση εγγυήσεων, λογιστική αποθήκης 
κ.λπ.), ισχύουν οι διατάξεις που διέπουν τη χορήγηση 
Άδειας Διαχείρισης Αποθήκης Τελωνειακής Αποταμίευ¬ 
σης σε εθνικό επίπεδο και δεν είναι αντίθετες με τις δια¬ 
τάξεις των άρθρων 496 διάκριση (γ), 500,501 παρ.1 και 2, 
506 δεύτερο εδάφιο του Καν. (ΕΟΚ) 2454/93, ή με τις δια¬ 
τάξεις της παρούσας. 

ΚΕΦΑΑΑΙΟ Β' 

ΥΠΑΓΩΓΗ ΤΩΝ ΕΜΠΟΡΕΥΜΑΤΩΝ ΣΤΟ ΚΑΘΕΣΤΩΣ 

I. ΚΑΝΟΝΙΚΗ ΔΙΑΔΙΚΑΣΙΑ 
ΑΡΘΡΟ 8 

Κατάθεση και περιεχόμενο Διασάφησης Αποταμίευσης 

1. Η κατάθεση, αποδοχή και καταχώρηση της Διασάφη¬ 
σης θέσης των εμπορευμάτων στο καθεστώς της Τελω- 
νειακής Αποταμίευσης, γίνεται σύμφωνα με τις ισχύου- 
σες διατάξεις. 

2. Η περιγραφή των εμπορευμάτων πρέπει να είναι λε¬ 
πτομερής και να περιλαμβάνει όλα τα στοιχεία που είναι 
απαραίτητα για τον προσδιορισμό της ταυτότητας των 
εμπορευμάτων. 

ΑΡΘΡΟ 9 

Αποταμίευση κοινοτικών γεωργικών προϊόντων 
με προχρηματοδότηση 

Η Διασάφηση Αποταμίευσης κοινοτικών γεωργικών 
προϊόντων, με προχρηματοδότηση των γεωργικών επι¬ 
στροφών που προβλέπονται για την εξαγωγή, είτε αυτού¬ 
σιων, είτε κατόπιν μεταποίησης, κατατίθεται πάντοτε στο 
Τελωνείο Ελέγχου που αναφέρεται στην Άδεια. 

II. ΑΠΛΟΥΣΤΕΥΜΕΝΕΣ ΔΙΑΔΙΚΑΣΙΕΣ 
ΑΡΘΡΟ 10 

Ελλιπής Διασάφηση, Εμπορικό ή Διοικητικό Έγγραφο 

1. Στις περιπτώσεις που εγκρίνεται με την Άδεια η εφαρ¬ 
μογή απλουστευμένης διαδικασίας, το εμπορικό ή διοικη¬ 
τικό έγγραφο πρέπει να περιέχει ενσωματωμένη, ή προ- 
σαρτημένη αίτηση, για θέση των εμπορευμάτων σε καθε¬ 
στώς Τελωνειακής Αποταμίευσης, σύμφωνα με το εδάφ. 
(β), της παρ. 1, του άρθρου 76 του Καν. (ΕΟΚ) 2913/92. 
Στην αίτηση αυτή πρέπει να αναφέρεται το προηγούμενο 
παραστατικό και ο αναγνωριστικός αριθμός της Αποθή¬ 
κης Τελωνειακής Αποταμίευσης. 

2. Ως εμπορικό ή διοικητικό έγγραφο, μπορεί να θεω¬ 
ρηθεί το τιμολόγιο, η φορτωτική, τα δελτία αποταμίευσης 
των Οργανισμών Λιμένων ή Λιμενικών Ταμείων, καθώς και 
τα αποθετήρια των προσώπων που ασκούν δραστηριότη¬ 
τα αποθήκευσης, σύμφωνα με τις ισχύουσες διατάξεις. 

Όταν τα ως άνω έγγραφα έχουν συνταχθεί σε ξένη 
γλώσσα και εφόσον ζητηθεί από τις Τελωνειακός Αρχές 


θα προσκομίζεται επίσημη μετάφρασή τους στην ελληνι¬ 
κή γλώσσα. 

3. Η ελλιπής Διασάφηση, το εμπορικό ή διοικητικό έγ¬ 
γραφο, είτε καταχωρούνται μηχανογραφικά, είτε στο ίδιο 
βιβλίο στο οποίο καταχωρείται η κανονική Διασάφηση και 
εφαρμόζονται αναλόγως οι διατάξεις για την κατάθεση, 
αποδοχή και καταχώρηση των διασαφήσεων αποταμίευ¬ 
σης εμπορευμάτων. Το εμπορικό ή διοικητικό έγγραφο 
κατατίθεται σε τόσα αντίτυπα, όσα περιέχει και η αντί¬ 
στοιχη δέσμη του Ενιαίου Διοικητικού Εγγράφου. Κατά τα 
λοιπά, εφαρμόζονται όσα αναφέρονται στην κανονική 
διαδικασία. 

ΑΡΘΡΟ 11 

Άμεση είσοδος - Λογιστική καταχώρηση 

1. Όταν ζητείται η εφαρμογή Απλουστευμένης Διαδικα¬ 
σίας, σύμφωνα με το άρθρο76,παρ. Ι,εδάφ. (γ),του Καν. 
(ΕΟΚ) 2913/92, οι όροι λειτουργίας και παρακολούθησης 
της Αποθήκης Τελωνειακής Αποταμίευσης, καθορίζονται 
με απόφαση του Γ ενικού Διευθυντού Τελωνείων. 

2. Η απόφαση αυτή, εκδίδεται κατόπιν υποβολής σχετι¬ 
κής αναφοράς της Τελωνειακής Περιφέρειας, όπου έχει 
υποβληθεί η αίτηση για χορήγηση της Άδειας, στην οποία 
θα αναφέρονται: 

α. Αν η κίνηση είναι τέτοια που να δικαιολογεί την εφαρ¬ 
μογή της σχετικής διαδικασίας. 

β. Αν η επιχείρηση τηρεί σύστημα λογιστικής αποθήκης 
που να εξασφαλίζει την παρακολούθηση των εμπορευμά¬ 
των 

γ. Αν είναι απαραίτητη η μόνιμη παρουσία τελωνειακού 
κλιμακίου, που ζητείται από τον ενδιαφερόμενο. 

3. Η Τελωνειακή Περιφέρεια χορηγεί την Άδεια μετά την 
έκδοση της ως άνω εγκριτικής απόφασης της Γ ενικής Δι¬ 
εύθυνσης Τελωνείων. 

ΑΡΘΡΟ 12 

Κατάθεση Διασάφησης αποταμίευσης σε άλλο Τελωνείο 

1. Επιτρέπεται η κατάθεση της Διασάφησης Αποταμίευ¬ 
σης σε άλλο Τελωνείο από το Τελωνείο Ελέγχου, σύ μφω- 
να μετο άρθρου 510, του Καν. (ΕΟΚ) 2454/93. 

Η μεταφορά των εμπορευμάτων στην αποθήκη πραγ¬ 
ματοποιείται άμεσα. Η προσκόμιση της Διασάφησης Απο¬ 
ταμίευσης στο Τελωνείο Ελέγχου, γίνεται με την ολοκλή¬ 
ρωση της μεταφοράς των εμπορευμάτων, η οποία βεβαι¬ 
ώνεται από το διαχειριστή της αποθήκης. Το τελευταίο 
καταχωρεί τη διασάφηση, είτε μηχανογραφικά, είτε στο 
Ενιαίο Βιβλίο Καταχώρησης Τελωνειακών Παραστατικών 
και γνωστοποιεί στο Τελωνείο Αποστολής (Υπαγωγής) 
τον αριθμό καταχώρησης. Το Τελωνείο Υπαγωγής κατα¬ 
χωρεί τα στοιχεία του παραστατικού, είτε μηχανογραφι¬ 
κά, είτε στο Ενιαίο Βιβλίο Καταχώρησης Τελωνειακών 
Παραστατικών, μνημονεύοντας τον αριθμό του εγγρά¬ 
φου και τον αριθμό καταχώρησης του Τελωνείου Ελέγ¬ 
χου. 

2. Η ίδια διαδικασία ακολουθείται και όταν έχει εγκριθεί 
η απλουστευμένη διαδικασία αποταμίευσης με εμπορικό 
ή διοικητικό έγγραφο ή με ελλιπή διασάφηση. 

3. Η εφαρμογή της διαδικασίας που αναφέρεται στην 
ανωτέρω παρ. 1, δεν είναι δυνατή, όταν πρόκειται για απο¬ 
θήκη στην οποία εφαρμόζεται η διαδικασία που αναφέρε- 
ται στο άρθρο 76, παρ. 1, εδάφιο γ, του Καν. (ΕΟΚ) 
2913/92 (λογιστική καταχώρηση). Στην περίπτωση αυτή η 
διαδικασία υπαγωγής στο καθεστώς της Τελωνειακής 




6330 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αποταμίευσης πρέπει να γίνεται αποκλειστικά στο Τελω¬ 
νείο Ελέγχου, σύμφωνα με τους όρους της εγκριτικής 
απόφασης του Γενικού Διευθυντού Τελωνείων. 

ΚΕΦΑΛΑΙΟ Γ 

ΠΑΡΑΜΟΝΗ ΤΩΝ ΕΜΠΟΡΕΥΜΑΤΩΝ ΣΤΟ ΚΑΘΕΣΤΩΣ 

ΑΡΘΡΟ 13 

Είσοδος των εμπορευμάτων στην αποθήκη 

1. Μετά την έκδοση της άδειας παράδοσης τελωνισθέ- 
ντων εμπορευμάτων, τα εμπορεύματα οδηγούνται άμεσα 
στους χώρους που αναφέρονται στην Άδεια: 

- εάν πρόκειται για αποθήκη Γ', Δ' ή Ε', με ευθύνη του 
διαχειριστή - αποταμιευτή, 

- εάν πρόκειται για αποθήκη τύπου Β', με ευθύνη του 
αποταμιευτή, 

- εάν πρόκειται για αποθήκη τύπου Α', με ευθύνη του 
αποταμιευτή ή του διαχειριστή. 

ΑΡΘΡΟ 14 

Μεταφορά, μεταβίβαση 

1. Είναι δυνατή, η μεταφορά αποταμιευμένων εμπορευ¬ 
μάτων χωρίς τη λήξη του καθεστώτος, υπό τον όρο ότι τη¬ 
ρούνται οι σχετικές καταχωρήσεις, όπως περιγράφεται 
στο άρθρο 516 του Καν. (ΕΟΚ) 2454/93 και στο άρθρο 23 
της παρούσας. 

Η μεταφορά δεν είναι δυνατή όταν η αποθήκη αναχώ¬ 
ρησης ή προορισμού των εμπορευμάτων είναι τύπου Β'. 

2. Η μεταβίβαση εμπορευμάτων από κάποιον δικαιούχο 
σε άλλο, μπορεί να πραγματοποιηθεί, μόνον εφόσον ο τε¬ 
λευταίος υπάγειτα μεταβιβασθέντα εμπορεύματα ή προϊ¬ 
όντα στο καθεστώς, βάσει άδειας που επιτρέπει τον εκτε- 
λωνισμό στον οριζόμενο από τον ενδιαφερόμενο τόπο. Οι 
διατυπώσεις που πρέπει να διεκπεραιώνονται αναφέρο- 
νται στο παράρτημα 68 του Καν (ΕΟΚ) 2454/93. 

ΑΡΘΡΟ 15 
Προσωρινή έξοδος 

1. Η προσωρινή έξοδος των εμπορευμάτων που αναφέ- 
ρεταιστα άρθρα ΙΙΟτου Καν.(ΕΟΚ) 2913/92 και532του 
Κανονισμού (Ε.Ο.Κ.) 2454/93, πρέπει να γίνεται κατόπιν 
αδείας της Τελωνειακής Αρχής. 

Ως λόγοι που δικαιολογούν την προσωρινή έξοδο, μπο¬ 
ρούν να θεωρηθούν, η επίδειξη στο πλαίσιο δημόσιας εκ¬ 
δήλωσης που δεν διοργανώνεται αναγκαστικά με σκοπό 
τη πώληση, η δοκιμή π.χ. 1θ3ί-άπνθ, η εκπαίδευση τεχνι¬ 
κών υπαλλήλων των εταιρειών, η εκτέλεση συνήθων ερ¬ 
γασιών, ή όποιοι άλλοι λόγοι για τους οποίους κρίνεται 
αναγκαίο απάτην αρμόδια Τελωνειακή Αρχή, στα πλαίσια 
της εφαρμογής των παραπάνω διατάξεων. 

2. Η διάρκεια παραμονής των εμπορευμάτων εκτός του 
χώρου της τελωνειακής αποταμίευσης, δεν πρέπει να 
υπερβαίνει τα χρονικά όρια που είναι απαραίτητα για την 
επίτευξη του επιδιωκόμενου σκοπού και σε κάθε περί¬ 
πτωση δεν μπορεί να υπερβαίνει τους τρεις μήνες, με δυ¬ 
νατότητα χορήγησης άδειας παράτασης, εφόσον αυτό 
δικαιολογείται από τις περιστάσεις. 

3. Η Άδεια Προσωρινής Εξόδου μπορεί να είναι γενική, 
ή να εκδίδεται κατά περίπτωση. Η γενική άδεια χορηγείται 
από τον Προϊστάμενο της Τελωνειακής Περιφέρειας, με¬ 
τά από υποβολή σχετικού αιτήματος, είτε ταυτόχρονα με 
την αίτηση χορήγησης της Άδειας Τελωνειακής Αποταμί¬ 
ευσης, είτε σε μεταγενέστερο χρόνο. Η κατά περίπτωση 


Άδεια χορηγείται από το Τελωνείο Ελέγχου μετά από υπο¬ 
βολή σχετικού αιτήματος. 

4. Στην αίτηση για χορήγηση της κατά περίπτωση, ή της 
γενικής Άδειας Προσωρινής Εξόδου, πρέπει να αναφέ- 
ρονται: 

α) η επωνυμία της εταιρείας 
β) το είδος των εμπορευμάτων 
γ) η ποσότητα των εμπορευμάτων 
δ) ο χώρος στον οποίο θα βρίσκονται τα εμπορεύματα 
κατά τη διάρκεια της προσωρινής εξόδου, 
ε) ο σκοπός της προσωρινής εξόδου 
στ) η διασάφηση αποταμίευσης, όταν ζητείται κατά πε¬ 
ρίπτωση άδεια. 

ζ) η διάρκεια παραμονής εκτός της αποθήκης τελωνει- 
ακής αποταμίευσης. 

η) οτρόπος ενημέρωσης του Τελωνείου Ελέγχου, όταν 
ζητείται γενική άδεια. 

Η ποσότητα των εμπορευμάτων δεν πρέπει να υπερβαί¬ 
νει τις πραγματικές ανάγκες σε σχέση με το σκοπό της 
προσωρινής εξόδου. Όταν ο σκοπός της εξόδου είναι η 
επίδειξη ή η δοκιμή (ΙθδΙ - ύπνε), η ποσότητα πρέπει να συ- 
νίσταται σε αντιπροσωπευτικό δείγμα από κάθε τύπο 
εμπορεύματος. Γιατα αυτοκίνητα οχήματα, το δείγμα δεν 
μπορεί να ξεπερνάτο ένα τεμάχιο ανάτύπο αυτοκινήτου. 

5. Όταν το αίτημα για χορήγηση γενικής Άδειας Προ¬ 
σωρινής Εξόδου διατυπώνεται στην αίτηση για χορήγηση 
Άδειας Διαχείρισης Τελωνειακής Αποταμίευσης (σημείο 
24 του εντύπου της αίτησης), επισυνάπτεται δήλωση, 
στην οποία αναφέρονταιτα στοιχεία της παρ. 4 εκτός από 
το στοιχείο (στ'). 

Στο ενημερωτικό έγγραφο, που υποβάλλεται σε κάθε 
περίπτωση προσωρινής εξόδου των εμπορευμάτων, ανα- 
φέρονται τα στοιχεία που περιλαμβάνονται στην παρ. 4, 
εκτός από το στοιχείο (η'). 

6. Το Τελωνείο Ελέγχου χορηγεί την κατά περίπτωση 
Άδεια Προσωρινής Εξόδου, συντάσσοντας σχετική πρά¬ 
ξη στην υποβληθείσα αίτηση. 

Η Τελωνειακή Περιφέρεια εγκρίνει τη γενική άδεια, με 
την κατάθεση πρόσθετης εγγύησης, συμπληρώνονταςτη 
θέση 24 του εντύπου, με το οποίο χορηγείται η Άδεια Τε- 
λωνειακής Αποταμίευσης. Όταν ο χώρος αυτός δεν επαρ- 
κεί για την πλήρη περιγραφή της προσωρινής εξόδου, γί¬ 
νεται παραπομπή στην αίτηση ή στη δήλωση, που αποτε¬ 
λούν παράρτημα της άδειας. 

ΑΡΘΡΟ 16 

Εκτέλεση συνήθων εργασιών 

1. Τα αποταμιευμένα εμπορεύματα πρέπει να παραμέ¬ 
νουν, στην κατάσταση που ευρίσκοντο, κατά τον χρόνο 
υπαγωγής τους στο καθεστώς της Τελωνειακής Αποταμί¬ 
ευσης. 

2. Οποιαδήποτε μεταβολή της εξωτερικής ή της εσωτε¬ 
ρικής κατάστασης των εμπορευμάτων, πρέπει να γίνεται 
σύμφωνα με τις διατάξειςτου άρθρου 109του Καν. (ΕΟΚ) 
2913/92, των άρθρων 531,533 και του παραρτήματος 72 
του Καν. (ΕΟΚ) 2454/93, καθώς καιτηςπαρ.4του άρθρου 
29 του Καν. (ΕΚ) 800/99. 

3. Η Άδεια εκτέλεσης των συνήθων εργασιών, μπορεί να 
είναι γενική ή κατά περίπτωση. Η γενική άδεια, χορηγείται 
από τον Προϊστάμενο της Τελωνειακής Περιφέρειας, με¬ 
τά από υποβολή σχετικού αιτήματος, είτε ταυτόχρονα με 
την αίτηση για χορήγηση της Άδειας Τελωνειακής Αποτα¬ 
μίευσης, είτε σε μεταγενέστερο χρόνο. Η κατά περίπτω- 

ση άδεια χορηγείται από το Τελωνείο Ελέγχου, μετά από 
υποβολή σχετικού αιτήματος. 

4. Στην αίτηση για χορήγηση γενικής ή κατά περίπτωση 
Άδειας εκτέλεσης συνήθων εργασιών, αναφέρονται: 

α) το είδος των εμπορευμάτων που πρόκειται να υπο¬ 
βληθούν στις συνήθεις εργασίες, καθώς και ο οκταψή- 
φιος κωδικός ΣΟ. 

β) Το είδος των συνήθων εργασιών, σύμφωνα με το πα¬ 
ράρτημα 72 του Καν. (ΕΟΚ) 2454/93, ή την παράγραφο 4 
του άρθρου 29 του Καν. (ΕΚ) 800/99. 

γ) Το είδος των εμπορευμάτων που προκύπτουν από 
την εκτέλεση των συνήθων εργασιών καθώς και ο οκτα- 
ψήφιος κωδικός ΣΟ. 

δ) Η ποσότητα των εμπορευμάτων. 

ε) Η Διασάφηση Αποταμίευσης, όταν ζητείται, κατά πε¬ 
ρίπτωση άδεια. 

στ) Ο τρόπος ενημέρωσης του Τελωνείου Ελέγχου, 
όταν ζητείται γενική άδεια. 

Όταν, στις περιπτώσεις που επιτρέπεται, μεταβάλλο¬ 
νται τα δασμολογικά στοιχεία (δασμολογητέα αξία, κωδι¬ 
κός ΣΟ) από την εκτέλεση των αναφερομένων συνήθων 
εργασιών και ο ενδιαφερόμενος επιθυμεί τη δασμολόγη¬ 
ση των εμπορευμάτων, με βάση τα στοιχεία που αντιστοι¬ 
χούν στα εμπορεύματα, πριν από την εκτέλεση των συνή¬ 
θων εργασιών, πρέπει να το αναφέρει ρητά στην αίτησή 
του. 

Όταν συντρέχουν οι λόγοι του πιο πάνω εδαφίου, το Τε¬ 
λωνείο Ελέγχου εκδίδει το πληροφοριακό δελτίο ΙΝΡ 8, 
κατόπιν αιτήσεως, είτε του ενδιαφερομένου είτε άλλης 
τελωνειακής αρχής, όπως περιγράφεται στο άρθρο 523, 
στοιχείο (α) του Καν. (ΕΟΚ) 2454/93 και συμπληρώνεται, 
σύμφωνα με το παράρτημα 71 του ανωτέρω κανονισμού. 

5. Όταν το αίτημα για χορήγηση γενικής Άδειας συνή¬ 
θων εργασιών, διατυπώνεται στην αίτηση για χορήγηση 
Άδειας Διαχείρισης Αποθήκης Τελωνειακής Αποταμίευ¬ 
σης (θέση 23 του εντύπου αίτησης), επισυνάπτεται δήλω¬ 
ση στην οποία αναφέρονται τα στοιχεία της παρ. 4, εκτός 
από το στοιχείο (ε'). 

Στο ενημερωτικό έγγραφο, που υποβάλλεται σε κάθε 
περίπτωση εκτέλεσης των αναφερομένων στην Άδεια συ¬ 
νήθων εργασιών, αναφέρονται τα στοιχεία που περιλαμ¬ 
βάνονται στα σημεία (α') έως (ε') της παρ. 4 εκτός από το 
στοιχείο (στ'). 

6. Το Τελωνείο Ελέγχου χορηγεί την κατά περίπτωση 
άδεια, συντάσσοντας σχετική πράξη επί της αίτησης. 

Η Τελωνειακή Περιφέρεια χορηγεί τη γενική άδεια, ανα- 
φέροντας τις συνήθεις εργασίες στη θέση 23 του εντύ¬ 
που, επί του οποίου συντάσσεται η Άδεια Τελωνειακής 
Αποταμίευσης . Όταν ο χώρος αυτός δεν επαρκεί για την 
πλήρη περιγραφή των συνήθων εργασιών, γίνεται παρα¬ 
πομπή στην αίτηση ή στη δήλωση που αποτελούν παράρ¬ 
τημα της άδειας. 

Όταν, μαζί με την αίτηση για εκτέλεση συνήθων εργα¬ 
σιών, ζητείται και προσωρινή έξοδος των εμπορευμάτων, 
θεωρείται ότι υποβάλλονται δύο ξεχωριστές αιτήσεις. 

ΑΡΘΡΟ 17 

Συναποθήκευση - Κοινή Αποθήκευση 

1. Στην ίδια Αποθήκη Αποταμίευσης, εφόσον προβλέ- 
πεται στην Άδεια Τελωνειακής Αποταμίευσης, μπορούν 
να συναποθηκεύονται, μαζί με τα εμπορεύματα που 
έχουν υπαχθεί στο καθεστώς, και εμπορεύματα: 

α) μη κοινοτικά, που έχουν υπαχθεί στα καθεστώτα της 


Ενεργητικής Τελειοποίησης ή Μεταποίησης υπόΤελωνει- 
ακό έλεγχο, 

β) κοινοτικά ή και εγχώρια. 

Οι Τελωνειακός Αρχές θα πρέπει να θεσπίζουν ειδικές 
μεθόδους για την εξακρίβωση της ταυτότητας των εμπο¬ 
ρευμάτων, κυρίως με σκοπό τη διάκρισή τους από τα υπα¬ 
γόμενα στο καθεστώς εμπορεύματα. 

2. Όταν είναι αδύνατον να εξακριβωθεί, ανά πάσα στιγ¬ 
μή, ο τελωνειακός χαρακτήρας κάθε τύπου εμπορεύμα¬ 
τος και ως εκ τούτου, δεν είναι δυνατή η συναποθήκευση, 
οι Τελωνειακός Αρχές μπορούν να επιτρέπουν, την κοινή 
αποθήκευση των εμπορευμάτων που έχουν υπαχθεί στο 
καθεστώς της Τελωνειακής Αποταμίευσης, με: 

α) μη κοινοτικά εμπορεύματα του καθεστώτος της 
Ενεργητικής Τελειοποίησης, 

β) κοινοτικά ή και εγχώρια εμπορεύματα και 

γ) μεταποιημένα προϊόντα, που προέρχονται από το κα¬ 
θεστώς της Μεταποίησης υπό Τελωνειακό Έλεγχο, και 
έχουν τεθεί σε Ελεύθερη Κυκλοφορία, εφόσοντα εμπορεύ¬ 
ματα ή προϊόντα των παραπάνω περιπτώσεων είναι ισοδύ¬ 
ναμα μεταξύ τους, δηλαδή υπάγονται στον ίδιο οκταψήφιο 
κωδικό συνδυασμένης ονοματολογίας (ΣΟ), διαθέτουν την 
ίδια εμπορική ποιότητα και τα ίδια τεχνικά χαρακτηριστικά. 

Η δυνατότητα της παρ. 2, δεν ισχύει για τα εμπορεύμα¬ 
τα με προχρηματοδότηση, τα οποία πρέπει να αποταμι¬ 
εύονται σε διαφορετικό αποταμιευτικό χώρο, ώστε να μην 
αναμιγνύονται με άλλα εμπορεύματα. 

3. Στη τηρούμενη λογιστική αποθήκης θα πρέπει να 
αναφέρονται όλες οι πληροφορίες σχετικά με τη κοινή 
αποθήκευση εμπορευμάτων, σύμφωνα με το άρθρο 534, 
παρ. 2 του Καν (ΕΟΚ) 2454/93. 

ΚΕΦΑΛΑΙΟ Δ' 

ΕΞΟΔΟΣ ΕΜΠΟΡΕΥΜΑΤΩΝ ΑΠΟ ΤΟ ΚΑΘΕΣΤΩΣ 

I. ΕΛΕΥΘΕΡΗ ΚΥΚΛΟΦΟΡΙΑ ΜΕ ΣΥΝΕΧΙΣΗ ΤΟΥ 
ΚΑΘΕΣΤΩΤΟΣ ΤΗΣ ΑΠΟΤΑΜΙΕΥΣΗΣ Η ΚΑΙ 
ΤΑΥΤΟΧΡΟΝΗ ΘΕΣΗ ΣΕ ΑΝΑΛΩΣΗ 

ΑΡΘΡΟ 18 
Κανονική διαδικασία 

1. Για την θέση αποταμιευμένων, μη κοινοτικών εμπο¬ 
ρευμάτων, σε ελεύθερη κυκλοφορία, η διασάφηση που 
κατατίθεται σύμφωνα με τις ισχύουσες διατάξεις, κατα- 
χωρείται είτε μηχανογραφικά, είτε χειρόγραφα στο Ενι¬ 
αίο Βιβλίο Καταχώρησης Τελωνειακών Παραστατικών, 
του Τελωνείου Ελέγχου. 

Μετά την θέση τους σ’ ελεύθερη κυκλοφορία, τα εμπο¬ 
ρεύματα εξακολουθούν να παραμένουν σε αποταμίευση, 
η δε διασάφηση θέσης σ’ ελεύθερη κυκλοφορία, θεωρεί¬ 
ται πλέον ως Διασάφηση Αποταμίευσης κοινοτικών εμπο¬ 
ρευμάτων. 

2. Μετά την καταβολή των δασμών και την έκδοση της 
άδειας παραλαβής, η διασάφηση παραδίδεται στο αρμό¬ 
διο Γ ραφείο Αποταμίευσης, αντίγραφο δε αυτής εκδίδε- 
ται για την πίστωση της Διασάφησης Αποταμίευσης μη 
κοινοτικών εμπορευμάτων. 

3. Όταν ζητείται η θέση των εμπορευμάτων σ’ ελεύθερη 
κυκλοφορία ή και ανάλωση, εφαρμόζονται οι αντίστοιχες 
διατάξεις. 

ΑΡΘΡΟ 19 

Απλουστευμένες διαδικασίες 

1. Όταν έχει εγκριθεί η θέση σε ελεύθερη κυκλοφορία 

με τη χρησιμοποίηση, είτε ελλιπούς διασάφησης, είτε 
εμπορικού ή διοικητικού εγγράφου, με ενσωματωμένη ή 
προσαρτημένη σ’ αυτό αίτηση, με την οποία δίδεται στο 
εμπόρευμα ο συγκεκριμένος τελωνειακός προορισμός, 
τα έγγραφα αυτά προσκομίζονται στο αρμόδιο Γραφείο 
του Τμήματος Τελωνειακών Διαδικασιών, όπου ελέγχεται 
αν περιέχονται τα στοιχεία που αναφέρονται στο άρθρο 
76 του Καν. (ΕΟΚ) 2913/92. 

2. Η ελλιπής διασάφηση καθώς και το εμπορικό ή διοι¬ 
κητικό έγγραφο, φέρουν αριθμό που δίδεται από τον δια¬ 
χειριστή ή τον αποταμιευτή, μετά την καταχώρησή τους 
στο θεωρημένο από το Τελωνείο Ελέγχου, βιβλίο αποθή¬ 
κης. Η ελλιπής διασάφηση, συντάσσεται στο έντυπο του 
Ενιαίου Διοικητικού Εγγράφου (Ε.Δ.Ε.) σε δύο αντίτυπα. 

Το εμπορικό ή διοικητικό έγγραφο τυπώνεται με ευθύνη 
του ενδιαφερομένου σε δύο αντίτυπα. Το πρώτο αντίτυπο 
προσαρτάται στην ανακεφαλαιωτική διασάφηση, το δε δεύ¬ 
τερο προορίζεται για το αρχείο του ενδιαφερομένου. 

Μετά την καταβολή των εισαγωγικών δασμών, τα δύο 
αντίτυπα της ελλιπούς διασάφησης ή του εμπορικού ή δι¬ 
οικητικού εγγράφου, παραδίδονται στον ενδιαφερόμενο. 

3. Μέσα στο δεκαήμερο που ακολουθεί το δεκαήμερο 
εφαρμογής της απλουστευμένης διαδικασίας, κατατίθε¬ 
ται ανακεφαλαιωτική διασάφηση σε έντυπο Ε.Δ.Ε., σύμ¬ 
φωνα με το άρθρο 76παρ. 2του Καν. (ΕΟΚ) 2913/92. Στην 
ανακεφαλαιωτική διασάφηση, προσαρτώνται όλες οι ελ¬ 
λιπείς Διασαφήσεις, ή τα εμπορικά ή διοικητικά έγγραφα, 
που εκδόθηκαν για ελεύθερη κυκλοφορία το προηγούμε¬ 
νο δεκαήμερο, καθώς και τα άλλα έγγραφα που απαιτού¬ 
νται για τη θέση των εμπορευμάτων σε ελεύθερη κυκλο¬ 
φορία ρνΐ, τιμολόγιο, πιστοποιητικό καταγωγής κλπ.). 

4. Η ανακεφαλαιωτική διασάφηση ακολουθεί την ίδια 
διαδικασία που ισχύει για την κανονική διασάφηση. Αντί¬ 
γραφο αυτής χρησιμοποιείται για την πίστωση της Δ/σης 
Αποταμίευσης. 

5. Η απλουστευμένη διαδικασία που αναφέρεται στο 
άρθρο 76, παρ.1, περ. γ'του Καν. (ΕΟΚ) 2913/92 καθορί¬ 
ζεται στην εγκριτική απόφαση του Γ ενικού Διευθυντή Τε¬ 
λωνείων, σύμφωνα με το άρθρο 11 της παρούσας. 

II. ΥΠΑΓΩΓΗ ΣΕ ΑΛΛΑ ΤΕΛΩΝΕΙΑΚΑ ΚΑΘΕΣΤΩΤΑ 
Η'ΠΡΟΟΡΙΣΜΟΥΣ 

ΑΡΘΡΟ 20 

Λήξη καθεστώτος - Εξόφληση παραστατικών 
Αποταμίευσης 

1. Η θέση σε Ελεύθερη Κυκλοφορία, Εξαγωγή, Επανε- 
ξαγωγή, καθώς και η υπαγωγή των αποταμιευμένων 
εμπορευμάτων σε καθεστώς Διαμετακόμισης, Προσωρι¬ 
νής Εισαγωγής, Ενεργητικής Τελειοποίησης ή Μεταποίη¬ 
σης υπό τελωνειακό έλεγχο, ως επίσης και η καταστροφή 
ή εγκατάλειψη των εμπορευμάτων επιφέρουν τη λήξη του 
καθεστώτος της Τελωνειακής Αποταμίευσης, με την 
εφαρμογή, κατά περίπτωση, των διατάξεων που διέπουν 
κάθε συγκεκριμένο καθεστώς ή προορισμό. 

2. Οι Διασαφήσεις Αποταμίευσης εξοφλούνται, με την 
υπαγωγή των αποταμιευμένων εμπορευμάτων σ’ ένα από 
τα αναφερόμενα στην παρ.1 τελωνειακό καθεστώτα, ή 
προορισμούς, ή τη μεταφορά τους σε αποθήκη Τελωνει- 
ακής Αποταμίευσης, που ελέγχεται από άλλο Τελωνείο. 

3. Το παραστατικό τερματισμού του καθεστώτος μπο¬ 
ρεί να περιλαμβάνει εμπορεύματα που αναφέρονται σε 
περισσότερες από μία Διασαφήσεις Αποταμίευσης. 


ΑΡΘΡΟ 21 
Καταστροφή 

1. Για την καταστροφή αποταμιευμένων εμπορευμά¬ 
των, υποβάλλεται στο Τελωνείο Ελέγχου από το δικαιού¬ 
χο (διαχειριστή ή αποταμιευτή), αίτηση στην οποία ανα- 
φέρεται, η περιγραφή των δεμάτων και των εμπορευμά¬ 
των, η ποσότητα αυτών, καθώς και η Διασάφηση 
Αποταμίευσης. 

Στην αίτηση προσδιορίζεται ο τόπος και ο τρόπος κατα¬ 
στροφής. 

Όταν πρόκειται για καταστροφή, με ταφή ή απόσυρση, 
σε χωματερές ή σκουπιδότοπους, πρέπει να εξετάζεται, 
αν ο συγκεκριμένος τρόπος καταστροφής, είναι σύμφω¬ 
νος με τις διατάξεις για την προστασία του περιβάλλο¬ 
ντος. 

Το Τελωνείο κάνει δεκτό το αίτημα, όταν ο ενδιαφερό¬ 
μενος αναλαμβάνει όλα τα έξοδα μεταφοράς και κατα¬ 
στροφής. 

2. Η καταστροφή βεβαιώνεται με τη σύνταξη πρωτοκόλ¬ 
λου καταστροφής, στο οποίο γίνεται η περιγραφή των δε¬ 
μάτων και εμπορευμάτων και αναφέρονται η ποσότητα, η 
διασάφηση αποταμίευσης και ο τρόπος καταστροφής. Το 
πρωτόκολλο καταστροφής υπογράφεται απάτην Επιτροπή 
που αναφέρεται στην παρ. 1 (β) του άρθρου 37 του Ν. 
2960/2001 και συνυπογράφεται από τον ενδιαφερόμενο. 

3. Εάν προκύπτουν απορρίμματα, ή άλλα κατάλοιπα, 
που είναι συλλέξιμα, ο ενδιαφερόμενος μπορεί να ζητήσει 
την υπαγωγή αυτών σ’ ένα τελωνειακό καθεστώς ανα¬ 
στολής καταβολής των δασμών και φόρων, χωρίς να απο¬ 
κλείεται η Αποταμίευση, καταθέτοντας προς τούτο το 
σχετικό παραστατικό. Σε αντίθετη περίπτωση, βεβαιώνο¬ 
νται οι δασμοφορολογικές επιβαρύνσεις επί του παρα¬ 
στατικού ανάλωσης. 

ΑΡΘΡΟ 22 
Εγκατάλειψη 

1. Για την εγκατάλειψη υπέρ του Δημοσίου αποταμιευ¬ 
μένων εμπορευμάτων, υποβάλλεται από τον δικαιούχο 
αυτών, αίτηση στο Τελωνείο Ελέγχου, στην οποία αναφέ- 
ρεται η περιγραφή των δεμάτων και εμπορευμάτων, η πο¬ 
σότητα αυτών και η Διασάφηση Αποταμίευσης. 

2. Το Τελωνείο αποδέχεται το αίτημα, σύμφωνα με το 
άρθρο 37 του Ν. 2960/2001, με την προϋπόθεση, ότι κρί- 
νεται σύμφορη η αποδοχή και ότι ο ενδιαφερόμενος ανα¬ 
λαμβάνει όλα τα έξοδα μεταφοράς και αποθήκευσης μέ¬ 
χρι την εκποίηση των εγκαταλειπομένων εμπορευμάτων. 

3. Μετά την αποδοχή του αιτήματος εγκατάλειψης, συ- 
ντάσσεται σχετική πράξη και εφαρμόζεται η διαδικασία 
των άρθρων 45-49του Ν. 2960/2001. 

ΚΕΦΑΛΑΙΟ Ε' 

ΠΑΡΑΚΟΛΟΥΘΗΣΗ ΕΜΠΟΡΕΥΜΑΤΩΝ 
ΑΡΘΡΟ 23 

Λογιστικό βιβλίο - Λογιστικά δελτία. 

1. Μετά την έκδοση της άδειας παράδοσης, οι Διασα¬ 
φήσεις αποταμίευσης (κανονική Διασάφηση, ελλιπής 
Διασάφηση, εμπορικό ή διοικητικό έγγραφο) παραδίδο- 
νται στο αρμόδιο Γ ραφείο Αποταμίευσης. 

2. Όταν οι Διασαφήσεις αναφέρονται σε αποθήκες απο¬ 
ταμίευσης τύπου Β' και ΣΤ', συντάσσεται, για κάθε παρα¬ 
στατικό αποταμίευσης, λογιστικό δελτίο, σύμφωνα με το 
υπόδειγμα του Παραρτήματος. 

Το λογιστικό δελτίο, καταχωρείται σε ειδικό βιβλίο του 
ως άνω Γραφείου, το οποίο πρέπει να περιέχει τις εξής 
στήλες: 

α) Αύξων αριθμός καταχώρησης 
β) Αριθμός της Διασάφησης Αποταμίευσης 
γ) Αποταμιευτής 

δ)Σημεία και αριθμοί δεμάτων - περιγραφή του είδους 
των εμπορευμάτων 
ε) Ποσότητες εμπορευμάτων 
στ) Παρατηρήσεις 

3. Ο αριθμός καταχώρησης του λογιστικού δελτίου, 
αποτελείτο δεύτερο αριθμό της Διασάφησης Αποταμίευ¬ 
σης και κάθε αναφορά σ’ αυτήν, θα πρέπει να περιλαμβά¬ 
νει και τους δύο αριθμούς. 

4. Όταν οι Διασαφήσεις Αποταμίευσης αναφέρονται σε 
Αποθήκες τύπου Α, Γ, Δ και Ε, ο διαχειριστής της αποθή¬ 
κης καταχωρεί τα εμπορεύματα, με βάση το αντίγραφο 
της Διασάφησης Αποταμίευσης, στη λογιστική αποθή¬ 
κης. Εφόσον ο διαχειριστής δεν προτείνει κάποιο λογιστι¬ 
κό σύστημα, η λογιστική αποθήκης τηρείται, κατά τον ίδιο 
τρόπο που περιγράφεται στην παρ. 2 του παρόντος άρ¬ 
θρου και περιλαμβάνει τα στοιχεία που αναφέρονται στο 
άρθρο 516 του Καν. (ΕΟΚ) 2454/93, κατά περίπτωση. 

Μετά την καταχώρηση, ο διαχειριστής ενημερώνει το 
αρμόδιο Γραφείο του Τμήματος Τελωνειακών Διαδικα¬ 
σιών του Τελωνείου Ελέγχου, το οποίο αναγράφει τον 
αριθμό της λογιστικής καταχώρησης στη Διασάφηση 
Αποταμίευσης, ως δεύτερο αριθμό. Κάθε αναφορά στη 
συγκεκριμένη Διασάφηση πρέπει να γίνεται στους δύο 
αριθμούς. Το ανωτέρω γραφείο ταξινομεί τις διασαφή¬ 
σεις αποταμίευσης κατά αποθήκη και κατ’ αύξοντα αριθ¬ 
μό λογιστικής καταχώρησης. 

5. Όταν η Διασάφηση Αποταμίευσης περιλαμβάνει πε¬ 
ρισσότερα του ενός είδη, τότε το λογιστικό δελτίο δια- 
σπάται σε τόσα επιμέρους δελτία, όσα και τα είδη. Το κά¬ 
θε επί μέρους λογιστικό δελτίο, φέρει επί πλέον του αριθ¬ 
μού της λογιστικής καταχώρησης και ένα γράμμα της 
αλφαβήτου. 

6. Ειδικότερα, όταν πρόκειται για την υπαγωγή των 
εμπορευμάτων στο καθεστώς για αποθήκη τύπου Ε', η κα¬ 
ταχώρηση στη λογιστική αποθήκης γίνεται ταυτόχρονα 
με την άφιξη των εμπορευμάτων στις εγκαταστάσεις απο¬ 
θήκευσης του δικαιούχου. 

ΑΡΘΡΟ 24 

Κατάσταση αποθεμάτων 

1. Η κατάσταση αποθεμάτων που προβλέπεται στο άρ¬ 
θρο 529 παρ. 1 του Καν. (ΕΟΚ) 2454/93, υποβάλλεται κά¬ 
θε μήνα και περιλαμβάνει τα υπόλοιπα εμπορεύματα κά¬ 
θε διασάφησης και κάθε λογιστικής καταχώρησης, όπως 
αυτά παρουσιάζονται την τελευταία ημέρα του μήνα. 
Στην κατάσταση αυτή περιλαμβάνονται και οι διασαφή¬ 
σεις, οι οποίες μηδενίστηκαν κατά τη διάρκεια του μήνα 
αναφοράς. 

2. Η κατάσταση αποθεμάτων υπογράφεται από τον δια¬ 
χειριστή και προσκομίζεται στο Τελωνείο Ελέγχου μέσα 
στο πρώτο πενθήμερο του μήνα που ακολουθεί το μήνα 
αναφοράς. 

ΑΡΘΡΟ 25 

Μεταβολές εμπορευμάτων 

1. Κάθε μεταβολή των στοιχείων, ή της κατάστασης των 
εμπορευμάτων, ή της συσκευασίας αυτών, πρέπει να ανα¬ 


φέρεται στη λογιστική αποθήκης, που τηρείται από το δια¬ 
χειριστή ή από το τελωνείο, είτε πρόκειται για μεταβολή 
λόγω εκτέλεσης συνήθων εργασιών, είτε πρόκειται για 
βλάβη που επήλθε λόγω ανωτέρας βίας ή τυχαίου γεγο¬ 
νότος. 

2. Όταν η μεταβολή των στοιχείων επηρεάζει την περι¬ 
γραφή των δεμάτων (αλλαγή συσκευασίας, ανασυσκευα- 
σία κ.λ.π.), ή των εμπορευμάτων (μεταβολή κωδικού 
Σ.Ο.), ή την ποσότητα αυτών, γίνεται νέα λογιστική κατα¬ 
χώρηση, με τα νέα στοιχεία, με ταυτόχρονη πίστωση της 
αρχικής εγγραφής. 

ΑΡΘΡΟ 26 

Πίστωση - Εξόφληση παραστατικών 

1. Η συμπλήρωση του πιστωτικού μέρους κάθε δελτίου, 
γίνεται με θεωρημένα αντίγραφα των παραστατικών εξό¬ 
δου από το καθεστώς, ή την αποθήκη Αποταμίευσης. 

2. Όταν ολοκληρωθεί η πίστωση, το λογιστικό δελτίο, 
αφού ελεγχθεί σχετικά με την ορθότητα των εγγραφών 
κατ’ αντιπαραβολή με τα σχετικά πιστωτικά έγγραφα 
(αντίγραφα παραστατικών), εξοφλείται με σχετική πράξη 
και τίθεται στη διάθεση του Τελωνείου Ελέγχου. Οι Δια¬ 
σαφήσεις Αποταμίευσης εξοφλούνται με τις εκθέσεις 
ελέγχου, που αναφέρονται στο άρθρο 27. 

3. Όταν πρόκειται για Διασαφήσεις Αποταμίευσης απο¬ 
θηκών τύπου Β' ή ΣΤ', τα πιστωτικά έγγραφα, που αναφέ- 
ρονται στα λογιστικά δελτία, προσαρτώνται επ’ αυτών. 

Όταν πρόκειται για Διασαφήσεις Αποταμίευσης αποθη¬ 
κών τύπου Α', Γ, Δ' και Ε', τα πιστωτικά έγγραφα κρατού¬ 
νται από τον διαχειριστή και επιδεικνύονται κατά την διε¬ 
νέργεια ελέγχου. 

4. Όταν πρόκειται για εμπορεύματα, τα οποία υπόκει- 
νται σε φυσική απομείωση (φύρα) του βάρους ή του 
όγκου τους, μετά από αίτηση του ενδιαφερομένου, καθο¬ 
ρίζεται το ποσοστό της φυσικής απομείωσης. Ο καθορι¬ 
σμός του ποσοστού, γίνεται με τη σύνταξη πρωτοκόλλου, 
το οποίο υπογράφεται από τον Προϊστάμενο του Τελω¬ 
νείου Ελέγχου, τον Προϊστάμενο του Τμήματος Τελωνει¬ 
ακών Διαδικασιών και έναν Χημικό. 

ΚΕΦΑΛΑΙΟ ΣΤ' 

ΕΛΕΓΧΟΣ ΑΠΟΤΑΜΙΕΥΣΗΣ 

ΑΡΘΡΟ 27 

Έλεγχος λογιστικής αποθήκης. 

1. Στους τύπους αποθηκών Α', Γ, Δ' και Ε', το Τελωνείο 
Ελέγχου, πραγματοποιεί αιφνιδιαστικούς, καθολικούς 
ελέγχους σε μη τακτά χρονικά διαστήματα τουλάχιστον 
δύο φορές το χρόνο, στα γραφεία των διαχειριστών, για 
διαπίστωση της τήρησης της λογιστικής αποθήκης. 

Στις περιπτώσεις μεγάλων αποθηκών, όπου απαιτείται 
μεγάλο χρονικό διάστημα για τον έλεγχο (μεγάλες απο¬ 
θήκες ), ο παραπάνω έλεγχος θα πραγματοποιείται μία 
φορά το χρόνο. 

2. Ο έλεγχος πραγματοποιείται, με βάση τους αριθμούς 
των λογιστικών καταχωρήσεων που κοινοποιήθηκαν από 
τον διαχειριστή και τα στοιχεία των Διασαφήσεων Αποτα¬ 
μίευσης. 

3. Μετά την πραγματοποίηση κάθε ελέγχου, συντάσσε- 
ται σχετική έκθεση μετά αποτελέσματα αυτού, που υπο¬ 
γράφεται από τους υπαλλήλους του συνεργείου που διε- 
νήργησε αυτόν και το διαχειριστή της αποθήκης. 

ΑΡΘΡΟ 28 

Φυσικός έλεγχος αποθήκης 

1. Ο έλεγχος αποθήκης, αποσκοπεί στη διαπίστωση της 
ύπαρξης των υπολοίπων των εμπορευμάτων κάθε διασά¬ 
φησης στην αποθήκη Τελωνειακής Αποταμίευσης. 

2. Ο έλεγχος αυτός πραγματοποιείται αιφνιδιαστικά, σε 
μη τακτά χρονικά διαστήματα από το Τελωνείο Ελέγχου, 
με βάση τις εγγραφές στα λογιστικά δελτία, όταν πρόκει¬ 
ται για αποθήκεςτύπου Β. 

Όταν πρόκειται για αποθήκες τύπου Α, Γ, Δ και Ε, οι ως 
άνω έλεγχοι, που αναφέρονται στα άρθρα 27 και 28 αντί¬ 
στοιχα, θα διενεργούνται, ταυτοχρόνως, τόσο στις απο¬ 
θήκες, όσο και στη λογιστική αποθήκης και θα βασίζονται 
στο συνδυασμό των λογιστικών εγγραφών με το αποτέ¬ 
λεσμα των φυσικών ελέγχων. 

3. Μετά την πραγματοποίηση του ελέγχου, συντάσσε- 
ται σχετική έκθεση μετά αποτελέσματα αυτού, που υπο¬ 
γράφεται από τον υπάλληλο που διενήργησε τον έλεγχο 
και τον διαχειριστή ή αποταμιευτή. 

4. Οι παραπάνω έλεγχοι, θα διενεργούνται από συνερ¬ 
γεία ελέγχου, που θα ορίζονται από τον Προϊστάμενο του 
Τελωνείου Ελέγχου. 

ΑΡΘΡΟ 29 
Έκθεση ελέγχου. 

1. Οι εκθέσεις που αναφέρονται στα άρθρα 27 παρ. 3 και 
28 παρ. 3 της παρούσας κοινοποιούνται: 

- Στην Περιφέρεια που εξέδωσε την Άδεια. 

- Στην αρμόδια Επιθεώρηση του Τελωνείου Ελέγχου. 

- Στον διαχειριστή της αποθήκης ή τον αποταμιευτή. 

2. Η αρμόδια Επιθεώρηση, μπορεί να διατάξει επανέ¬ 
λεγχο, με βάση τα στοιχεία των εκθέσεων, οποτεδήποτε, 
αλλά και κατόπιν αιτήσεως του διαχειριστή ή αποταμιευ¬ 
τή. Στη δεύτερη περίπτωση, ο επανέλεγχος ασκείται υπο¬ 
χρεωτικά, με την προϋπόθεση ότι ο ενδιαφερόμενος δε 
συμφωνεί με το αποτέλεσμα του ελέγχου, σύμφωνα μετά 
οριζόμενα στα άρθρα 27 και 28 κατά περίπτωση και εφό¬ 
σον πρόκειται για έλεγχο αποθήκης, να έχει ταυτόχρονα 
αποδεχθεί τη σφράγιση της ελεγχθείσας αποθήκης, μέ¬ 
χρι την ολοκλήρωση του επανελέγχου. 

Τα αποτελέσματα του επανελέγχου κοινοποιούνται τό¬ 
σο στο Τελωνείο Ελέγχου, όσο και στις αναγραφόμενες 
στην ανωτέρω παρ. 1, Αρχές. 

3. Με βάση τ’ αποτελέσματα των ως άνω ελέγχων (αρ¬ 
χικού ή επανελέγχου), το Τελωνείο Ελέγχου μπορεί να ει- 
σηγείται στην Τελωνειακή Περιφέρεια, κατά περίπτωση, 
ακύρωση ή ανάκληση της Άδειας, στα πλαίσια της εφαρ¬ 
μογής των διατάξεων των άρθρων 8 και 9 του Καν. (ΕΟΚ) 
2913/92. 

ΑΡΘΡΟ 30 

Εκ των υστέρων έλεγχοι 

1. Οι κατά τόπο αρμόδιες ΕΛΥΤ πραγματοποιούν κατά 
τη κρίση τους, έκτων Υστέρων Ελέγχουςτου καθεστώτος 
Αποταμίευσης. 

Οι εκ των Υστέρων αυτοί Έλεγχοι αποσκοπούν στη δια¬ 
πίστωση της τήρησης, τόσο των όρων και προϋποθέσεων 
υπό τους οποίους παραχωρήθηκε το καθεστώς, όσο και 
των υποχρεώσεων που απορρέουν από την παραχώρηση 
αυτή κατά τη διάρκεια ισχύος της και ιδιαίτερα η συμμόρ¬ 
φωση των δικαιούχων με τις διατάξεις της παρούσας από¬ 
φασης. 

2. Οι λογιστικοί έλεγχοι, ιδιαίτερα δε οι φυσικοί μετά 


δειγματοληψίας έλεγχοι, πραγματοποιούνται βάσει των 
τηρουμένων στις Τελωνειακές Περιφέρειες και τα Τελω¬ 
νεία Ελέγχου, στοιχείων, τα οποία εφόσον ζητηθούν, τί¬ 
θενται στη διάθεση των κατά τόπο αρμόδιων ΕΛΥΤ. 

3. Οι κατά τα’ ανωτέρω πραγματοποιούμενοι από τις 
ΕΛΥΤ έλεγχοι λαμβάνουν χώρα οποτεδήποτε κρίνεται 
απαραίτητο χωρίς περιορισμούς. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 31 
Αποθήκες τύπου ΣΤ' 

1. Οι Τελωνειακές Αρχές που διαθέτουν και διαχειρίζο¬ 
νται τελωνειακούς χώρους και είναι αρμόδιες να δέχονται 
Διασαφήσεις Αποταμίευσης, μπορούν να δεχτούν στους 
χώρους αυτούς, εμπορεύματα με το καθεστώς της Τελω- 
νειακής Αποταμίευσης. Στην περίπτωση αυτή, ο τελωνει¬ 
ακός χώρος λειτουργεί ως αποθήκη Τελωνειακής Αποτα¬ 
μίευσης τύπου ΣΤ'. 

Στη θέση 49 του ΕΔΕ στο οποίο καταρτίζεται η Διασά¬ 
φηση Αποταμίευσης σε αποθήκη τύπου ΣΤ', αντί του ανα¬ 
γνωριστικού αριθμού, που αναφέρεται στο άρθρο 6, ανα¬ 
γράφεται η ένδειξη « ΣΤ'» και ο κωδικός αριθμός του τε¬ 
λωνείου που τη διαχειρίζεται. 

Το ποσό των δικαιωμάτων αποταμίευσης που προβλέπε- 
ται από το άρθρο 41 του Ν. 2960/2001, καθορίζεται σε σα¬ 
ράντα (40,00) ΕΥΡΩ, κατά παραστατικό αποταμίευσης. 

Τα Τελωνεία κοινοποιούν με έγγραφό τους, στα Επιμε¬ 
λητήρια, καθώς και στις Ενώσεις των Εμπόρων και τους 
Συλλόγους Εκτελωνιστών της οικείας Νομαρχίας, τη δυ¬ 
νατότητα αποταμίευσης εμπορευμάτων στις αποθηκευτι¬ 
κές τους εγκαταστάσεις, με τους όρους του παρόντος 
άρθρου, κοινοποιώντας το σχετικό έγγραφο και στη αρ¬ 
μόδια Τελωνειακή Περιφέρεια. 

ΑΡΘΡΟ 32 

Κυρώσεις 

Κάθε παράβαση των διατάξεων, των διατυπώσεων, των 
όρων και προϋποθέσεωντης παρούσας, θεωρείται ως τε- 
λωνειακή παράβαση, η οποία υπό την επιφύλαξη των πε¬ 
ρί λαθρεμπορίας διατάξεων, κολάζεται ως απλή τελωνει- 
ακή παράβαση. 

ΑΡΘΡΟ 33 

Καταργούμενες διατάξεις 

1. Από την ημερομηνία ισχύος της παρούσας απόφα¬ 
σης καταργούνται οι παρακάτω Υπουργικές αποφάσεις: 

• Τ.10980/111/Γ0019/14.12.1993, 

• Τ.8882/150/Γ0019/6.11.1995, 

• Τ.4327/63/Γ0019/15.9.1998, 

• Τ.677/3/Γ0019/28.1.2000, 

• Τ.5641 /55/Γ0019/6.10.2000, 

• Τ.2629/21/Γ0019/14.6.2001, 

• Τ.3290/24/Γ0019/23.7.2001, 

• Τ.4636/44/Γ0019/27.11.2001. 

2. Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2002 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΙΔΚ/Φ.35/7356 (4) 

Καθορισμός αριθμού προσώπων που θα απασχοληθούν 
στη Γενική Γραμματεία Δημόσιας Διοίκησης, με σύμ¬ 
βαση μίσθωσης έργου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

' Εχοντας υπόψη: 

1. Τις διατάξεις: 

α) Του άρθρου 6του Ν. 2527/1997 (ΦΕΚ206/Α78.10.97) 
«Τροποποίηση και συμπλήρωση διατάξεων του Ν. 
2190/1994 και άλλες διατάξεις». 

β) Του άρθρου 29 Α του Ν. 1558/1985 (ΦΕΚ 137/Α7 
26.7.85), το οποίο προστέθηκε με το άρθρο 27 του Ν. 
2081/1992 (ΦΕΚ154/Α') και τροποποιήθηκε με το άρθρο 1 
παρ.2 ατού Ν. 2469/1997 (ΦΕΚ38/Α'). 

γ) Του άρθρου 22 παρ. 3 του Ν. 2362/1995 (ΦΕΚ 
247/Α727.11.95 ) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) Του άρθρου 21 παρ. 16 του Ν. 2190/1994 (ΦΕΚ 
28/Α73.3.94 ) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

ε) Του Π.Δ/τος373/1995 (ΦΕΚ201 /Α714.9.95) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών, στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) Του Π.Δ/τος 400/1995 ( ΦΕΚ 226/Α/1.11.95 ) «Σύ¬ 
σταση Γενικής Γραμματείας Δημόσιας Διοίκησης στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων της». 

2. Τη ΔΙΔΚ/Φ.1/2/22875/31.10.2001 (ΦΕΚ 1480/Β7 
31.10.2001) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την 1100383/1330/Α0006/31.10.2001 (ΦΕΚ 1485/Β7 
31.10.2001) Κοινή Απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

4. Την 65/21.11.2001 Π.Υ.Σ. (ΦΕΚ 264/Α722.11.2001) 
«Παράταση της ισχύος της υπ’ αριθμ. 55/1998 Π.Υ.Σ. «Ανα¬ 
στολή διορισμών και προσλήψεων στο Δημόσιο Τομέα». 

5. Την 34/2002 γνωμοδότηση του Γ Τμήματος του Νο¬ 
μικού Συμβουλίου του Κράτους, που έγινε αποδεκτή από 
τον Υπουργό Εσωτερικών, Δημόσιας Διοίκησης και Απο¬ 
κέντρωσης και από την οποία προκύπτει ότι η απασχόλη¬ 
ση ενός (1) Αρχιτέκτονα - Μηχανικού, με σύμβαση μίσθω¬ 
σης έργου στη Γ.Γ.Δ.Δ.του ΥΠ.ΕΣ.Δ.Δ.Α., δεν υποκρύπτει 
εξαρτημένη εργασία. 

6. Τη ΔΙΠΠ/Φ.ΕΓΚΡ 1/60/3283/25.2.2002 απόφαση της 
Επιτροπήςτου άρθρου 2 παρ. 1 της αριθμ. 55/98 ΠΥΣ (άρ¬ 
θρο 1 παρ. 51 Ν. 2412/1996), με την οποία εγκρίθηκε η 
ανάθεση έργου από τη Γ ενική Γ ραμματεία Δημόσιας Διοί¬ 
κησης, σε έναν (1) Αρχιτέκτονα - Μηχανικό, για χρονικό 
διάστημα ενός (1) έτους. 

7. Το γεγονός ότι η απασχόληση του ανωτέρω κρίνεται 
απαραίτητη, προκειμένου να εκπονήσει μελέτη σχετικά 
με την εξεύρεση των κατάλληλων χώρων για τη λειτουρ¬ 
γία των γραφείων εξυπηρέτησης του πολίτη, σε δεκα¬ 
τρείς (13) πόλεις, αντίστοιχων Περιφερειών, που θα υπο¬ 


δειχθούν από τον Υφυπουργό Εσωτερικών, Δημόσιας Δι¬ 
οίκησης και Αποκέντρωσης. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη: α) συνολικού ποσού 17.608 € , 
β) ακαθόριστη για την κάλυψη των εξόδων εκτός έδρας 
μετακίνησής του αναδόχου, η οποία θα βαρύνει τις πι¬ 
στώσεις του προϋπολογισμού της Γ.Γ.Δ.Δ., Φ.07-150 και 
συγκεκριμένα του ΚΑΕ 5149, αποφασίζουμε: 

1. Καθορίζουμε ένας (1) Αρχιτέκτονας - Μηχανικός, να 
απασχοληθεί στη Γ ενική Γ ραμματεία Δημόσιας Διοίκησης 
του ΥΠ.ΕΣ.Δ.Δ.Α., με σύμβαση μίσθωσης έργου, σύμφω¬ 
να με τις διατάξεις των άρθρων 681 κ.ε. του Αστικού Κώ¬ 
δικα και του άρθρου 6 του Ν. 2527/1997. 

Το ανατιθέμενο έργο του ανωτέρω, το οποίο εντάσσε¬ 
ται στο υποπρόγραμμα δ' του προγράμματος «Πολιτεία» 
(Ν. 2880/2001), στα πλαίσια της μεταρρύθμισης και του 
εκσυγχρονισμού της Δημόσιας Διοίκησης και συγκεκρι¬ 
μένα για τη βελτίωση των σχέσεων της Διοίκησης με τον 
πολίτη, συνίσταται: α) στην εξεύρεση των κατάλληλων 
χώρων για τη λειτουργία των γραφείων εξυπηρέτησης 
του πολίτη, σε δεκατρείς (13) πόλεις, αντίστοιχων Περι¬ 
φερειών, που θα υποδειχθούν από τον Υφυπουργό Εσω¬ 
τερικών, Δημόσιας Διοίκησης και Αποκέντρωσης, β) στην 
εκπόνηση Αρχιτεκτονικής μελέτης - διαρρύθμισης των, 
ως άνω δεκατριών (13) γραφείων και γ) στην εκπόνηση 
Αρχιτεκτονικής μελέτης τεσσάρων πιλοτικών γραφείων, 
ως υπόδειγμα για όλους τους Δήμους της Επικράτειας. 

2. Η διάρκεια απασχόλησης του ανωτέρω ορίζεται σε 
ένα (1) έτος. 

3. Ανανέωση ή παράταση της σύμβασης μίσθωσης έρ¬ 
γου απαγορεύεται και είναι αυτοδικαίως άκυρη. 

4. Ως τόπος εκτέλεσης του έργου θα είναι τα Γ ραφεία 
της Γ.Γ.Δ.Δ. του ΥΠ.ΕΣ.Δ.Δ.Α. και των Περιφερειών, που 
θα υποδειχθούν από τον Υφυπουργό Εσωτερικών, Δημό¬ 
σιας Διοίκησης και Αποκέντρωσης. 

5. Το ύψος της αμοιβής του αναδόχου ορίζεται σε δέκα 
επτά χιλιάδες εξακόσια οκτώ ΕΥΡΩ (17.608 € ), συνολικά, 
(συμπεριλαμβανομένων των κρατήσεων και του Φ.Π.Α.). 

Τα έξοδα μετακίνησής του, εκτός έδρας, θα βαρύνουν 
την Υπηρεσία μας. 

6. Ο Υφυπουργός Εσωτερικών, Δημόσιας Διοίκησης και 
Αποκέντρωσης θα παρακολουθεί την πορεία εκτέλεσης του 
ανατιθέμενου έργου και θα δίνει τις απαραίτητες οδηγίες. 

Για την καταβολή της αμοιβής απαιτείται βεβαίωση του 
Υφυπουργού, για την πληρότητα και αρτιότητα του έργου. 

7. Ο ανάδοχος δεν δικαιούται δώρο Χριστουγέννων και 
Πάσχα, καθώς και άδεια και επίδομα αδείας, ενώ δεν υφί- 
σταται η υποχρέωση του εργοδότη για ασφάλιση του ανα¬ 
δόχου σε φορέα κύριας ή επικουρικής ασφάλισης. 

8. Απασχόληση του αναδόχου σε έργα ή εργασίες άσχε¬ 
τες με αυτές που περιγράφονται στην παρούσα απόφα¬ 
ση, απαγορεύεται. 

9. Το προαναφερόμενο έργο που θα εκτελεστεί, αφορά 
εργασίες που δεν ανάγονται στον κύκλο καθηκόντων των 
υπαλλήλων της Γενικής Γραμματείας Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Απριλίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





